 Àwọn ọrọ gbànkọgbì to ti bọ lẹnú Tunde Bakare Ààrẹ Buhari nínú àtẹjáde to búwọlù ṣàlàyé pe ìdùnù òun ló jẹ pe Bakara sì jẹ onígbàgbọ titi di asikò yìí àti olóòtọ si ìpè ọlọrún, fún ìgbìyànjú rẹ láti maa nàka ọnà ìjọba ọrún sí àwọn ènìyàn, ó n kọ wọn bi wọn o ṣe maa gbe bẹ ati bíbá ọlọrun gbé. Ìbànújẹ ló pọ nínú òṣèlú Nàìjíríà tórí a ti lo Pásítọ, Wòlìí, Ọjọgbọn BBC Yorùbá wá sẹ àkójọpọ àwọn ọrọ gbànkọgbì tí o ti tẹnu Tunde Bakare jáde látẹyin wá. Àwọn míràn tilẹ ní ìgbàgbọ pé gbogbo ọrọ Tunde Bakare ló máa ń dá awuyewuye sílẹ láàrin àwùjọ. Ọmọ Nàíjíríà, ẹ gbáradì fún àgbékalẹ Nàíjíríà tuntun-Tunde Bakare Àwọn ọrọ gbànkọgbì to ti bọ lẹnú Tunde Bakare Olusọ aguntan agba fun ijọ Latter rain Assembly, Pasitọ Tunde Bakare ti ke si awọn ọmọ Naijiria to fẹ agbekalẹ orilẹede Naijiria tuntun lati dara pọ mọ oun fun ijagudu fun agbekalẹ orilẹede Naijria tuntun. Pasitọ agba fun ijọ Latter Rain naa ni laarin awọn ọdọ to fẹ se aarẹ lorilẹede yii, ko si eyi to ni ọgbọn agba to Oby Ezekwesili, tii se oludije ACPN. Bakare ni ọrọ oun ko nii se pẹlu atilẹyin fun oludije kankan, amọ ohun ti Naijiria nilo ni ikọ oloselu ti yoo mu atunto ba ilẹ yii, ti ko ni jẹ alajẹbanu, ti yoo sisẹ pẹlu ẹka alasẹ ati asofin lati mu isọkan ba ilẹ yii. Inú máa ń bí mí láti gbọ pé ẹyà kan kò leè daríi Nàíjíríà -Tunde Bakare Àwọn ọrọ gbànkọgbì to ti bọ lẹnú Tunde Bakare Bakare ní kí Nàìjíríà tó le tẹsíwájú, ó ṣe pàtàkì kí gbogbo ẹyà parapọ láti yan ẹni tó tọ, ki wọn yee funra si pé ẹyà kan lo le ṣe ìjọba tàbi ẹyà kan kọ. Bakare ní; àsìkò ti to láti jọ jumọ jòkó pọ láti jíròrò, tóri èyí ni mo se sọ pé ènìyàn bi ààrẹ Muhammadu Buhari ní láti jígìrì kúrò lóri à ń fari apá kan dá ọkan si pẹlú ọrọ ẹlẹyàmẹyà. Bakare láìpẹ yìí ti kédé pe oun yóò di ààrẹ lẹyìn ààrẹ Muhammadu Buhari lọdun 2023, ṣàlàye pé ó jẹ ǹkan to maa ń ru òun nínú nígbà ti àwọn ẹyà kan kò ṣe fí fọkan tan ti wọn ba jáde. Irọ ni, mi ò sọ pé mọ fẹ di Ààrẹ ní 2023- Tunde Bakare Pasitọ ati Olori Ijọ Latter Rain Assembly, Tunde Bakare Pasitọ ati Olori Ijọ Latter Rain Assembly, Tunde Bakare ti ni irọ patapata ni iroyin ẹlẹjẹ wi pe oun lo maa gba ipo aarẹ ni ọwọ Aarẹ Muhammadu Buhari. Bakare sọ eyi lasiko to n ba awọn ara ijọ rẹ ni agbegbe Ọgba ni ipinlẹ Eko, sọrọ ni Ọjọ Isinmi. O sọ wi pe fidio ti oun fi sita lati bi ọdun diẹ sẹyin ni awọn eniyan miran ṣẹṣẹ n gbe jade lati fi ba oun lorukọ jẹ. Aago Nàìjíríà ti kún àkúnwọsílẹ - Tunde Bakare Gbajugbaja Agbẹjọro ati Pasito Ijọ Latter Rain Assembly, Tunde Bakare ni Gbajugbaja Agbẹjọro ati Pasito Ijọ Latter Rain Assembly, Tunde Bakare ni awọn adari orilẹ-ede Naijiria n se oselu pẹlu ẹmi awọn araalu ni Naijiria. Bakare sọ eyi lasiko to n ba ẹbi ati ara Abileko Funke Olakunrin to jẹ ọmọ baba pa Reuben Fasọnranti, ti wọn ni awọn agbebọn pa ni opopona Ọrẹ si Benin. Ninu ọrọ rẹ, o ni ijọba n ṣe aito lori bi wọn ṣe n koju ipaniyan ati ijinigbe nitori awọn eleto aabo maa n ṣa gbogbo agbara wọn lati ri i wi pe ki wọn má gba ẹmi awọn olowo lawujọ, ṣugbọn ẹmi awọn araalu ko jọ wọn loju. Olóṣèlú tó nílé kiri, tó tún fẹ jẹ ààrẹ Nàíjíríà, ẹ kò ní lọ láì pọ ohun tí ẹ jí - Tunde Bakare Àwọn ọrọ gbànkọgbì to ti bọ lẹnú Tunde Bakare Faabada! Ẹ ko nii lọ lai pọ ohun ti ẹ ji! Pasitọ ijọ Latter Rain Assembly, Tunde Bakare lo sọrọ yii nigba to n waasu lọjọ Aiku. Pasitọ Bakare to ṣe agbatẹru ẹgbẹ Save Nigeria Group sọrọ lowelowe ninu iwaasu ọjọ Aiku ninu ijọ rẹ. Bakare woye pe, aimọkan lo mu awọn eeyan maa ki ole to ji nnkan wọn ni mẹsan an mẹwaa, wọn ni oninure ni ati wi pe o lawọ. Pasitọ ijọ Latter Rain ni idi niyii ti oju titi fi kun fun koto ati gegele nitori wọn ti ko owo to yẹ ki wọn fi ṣatunṣe ọna jẹ, lati igba ti orilẹede Naijiria ti pada si ijọba awarawa. Òní ni ọjọ ìbi gbàjúgbajà olùsọàgùntan Tunde Bakare ti ìjọ Latter Rain Assembly, o pé ẹni ọdun márùnlélọgọta ní òni, ọpọ àwọn ènìyàn lo ti ń ṣe baba kẹẹ pẹ, to fi mọ ààrẹ Muhammadu Buhari. : Tunde Bakare: Àwọn ọrọ gbànkọgbì tó ti sọ 